Jelaskan Kehidupan peribadi dari Saloma dalam bahasa melayu

Saloma telah berkahwin sebanyak 3 kali semasa hayatnya. Perkahwinan pertama beliau ialah pada 1952 bersama pelakon, A. R. Tompel. Namun perkahwinan mereka tidak bertahan lama dan bercerai. Hasil perkongsian hidup Saloma dan Tompel, mereka dikurniakan seorang anak lelaki dan anak tunggal, Armali Aman Ramlie.

Selepas bercerai dengan Tompel, Saloma berkahwin buat kali kedua, kali ini bersama Kaswan Yusak pada 1957. Saloma dan Kaswan mula berkenalan dalam satu kelas petang di Sekolah Inggeris Tanglin. Perkahwinan mereka tidak kekal lama dan pasangan itu bercerai. Saloma juga pernah bertunang dengan seorang lelaki warga Scotland, Ken Buchanan Davis, namun juga tidak bertahan lama.

Beliau kemudian berkahwin dengan P. Ramlee pada 21 November 1961. Pasangan ini melangsungkan perkahwinan mereka di sebuah rumah milik rakan karib mereka di Jalan Tembeling. Saloma dan Ramlee mula berkenalan pada 1948 ketika masing-masing mula bertapak dalam industri seni. Perkahwinan mereka bertahan selama 12 tahun sehingga Ramlee meninggal dunia pada 29 Mei 1973 akibat serangan jantung pada usia 44 tahun.